ປະຊາຊົນອີຈິບ ປ່ອນບັດເອົາ ປະທານາທິບໍດີ ຄັ້ງປະຫວັດສາດ (ວີດີໂອກັບສະໄລດ໌)
ຊາວອີຈິບຫຼາຍລ້ານຄົນ ພາກັນອອກໄປ ປ່ອນບັດ ເລືອກຕັ້ງປະທານາທິບໍດີ ໃນວັນພຸດມື້ນີ້. 
ປະຊາຊົນອີຈິບຈໍານວນຫຼາຍລ້ານຄົນພາກັນຢືນລຽນແຖວກັນຢ່າງຍາວຢຽດໃນວັນພຸດມື້ ນີ້ ເພື່ອປ່ອນບັດໃນການເລືອກຕັ້ງປະທານາທິບໍດີຄັ້ງທໍາອິດ ຫຼັງຈາກອະດີດປະທານາທິ ບໍດີໂຮສນີ ມູບາຣັກ ລາອອກຈາກຕໍາແໜ່ງໃນປີແລ້ວນີ້ທ່າມກາງການປະທ້ວງຕໍ່ຕ້ານລັດ ຖະບານຄັ້ງໃຫຍ່ ຄວາມເຄັ່ງຕຶງກ່ອນຈະມີການເລືອກຕັ້ງໃນຄັ້ງນີ້ສ່ວນໃຫຍ່ແມ່ນມາຈາກພວກຜູ້ສະມັກທີ່ ຕາງໜ້າພວກພິທັກຫຼືຄຸ້ມຄອງປະເທດເກົ່າທີ່ມີສາຍພົວ ພັນກັບທ່ານມູບາຣັກກັບພັກສາ ສະໜາອິສລາມທີ່ກໍາລັງພະຍາຍາມປະ ກອບຄະນະລັດຖະບານປະສົມຂຶ້ນນັ້ນ ທັງໝົດ ແລ້ວ ມີຜູ້ສະມັກຮັບເລືອກຕັ້ງ 13 ຄົນ ຢູ່ໃນການເລືອກຕັ້ງຄັ້ງນີ້ ຊຶ່ງຜູ້ສະມັກຄົນນຶ່ງໄດ້ ຖອນໂຕອອກຈາກການແຂ່ງຂັນ ການປ່ອນບັດຈະດໍາເນີນໄປເປັນເວລາ 2 ມື້ ນາງ Elizabeth Arrott ຜູ້ສື່ຂ່າວວີໂອເອ ໄດ້ພົບເຫັນຜູ້ຄົນຢ່າງຫຼວງຫຼາຍຢູ່ຕາມໜ່ວຍ ປ່ອນບັດເລືອກຕັ້ງແຫ່ງຕ່າງໆໃນກຸງໄຄໂຣ ຊຶ່ງນາງ Arrott ກ່າວວ່າ : ສຽງນາງ Arrott…ປະຊາຊົນພາກັນເລີ້ມໄປລຽນແຖວກ່ອນໜ່ວຍປ່ອນບັດໄຂຂຶ້ນເວລາ 8:00 ໂມງເຊົ້າ ແຕ່ ໃນເວລາຕໍ່ມານັ້ນແຖວປາກົດວ່າ ຍາວອອກໄປເລື້ອຍໆ ປະຊາຊົນມີຄວາມຕື່ນເຕັ້ນຫຼາຍ ທີ່ໄດ້ໄປຮ່ວມໃນການປ່ອນບັດເລືອກຕັ້ງຄັ້ງນີ້ ” ປະຊາຊົນອີຈິບປະມານ 50 ລ້ານຄົນມີສິດປ່ອນບັດ ໄດ້ມີການເດີນຂະບວນປະທ້ວງຄັ້ງໃຫຍ່ເກີດຂຶ້ນໃນຫຼາຍສັບປະດາກ່ອນວັນເລືອກຕັ້ງ ຊຶ່ງມີຄວາມຢ້ານກົວກັນວ່າ ຈະເກີດຄວາມວຸ້ນວາຍຂຶ້ນນັ້ນ ພວກອົງການຂ່າວຕ່າງໆກ່າວວ່າ ເຈົ້າໜ້າທີ່ຕໍາຫຼວດຄົນນຶ່ງຖືກຍິງຕາຍຢູ່ນອກໜ່ວຍ ປ່ອນບັດແຫ່ງນຶ່ງໃນກຸງໄຄໂຣໃນລະຫວ່າງການຍິງຕໍ່ສູ້ກັນລະຫວ່າງພວກສະໜັບສະ ໜຸນຂອງພວກຜູ້ສະມັກປະທານາທິບໍດີ 2 ຄົນ